Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2000 M. RUGSĖJO 29 D. NUTARIMO NR. 1181 „DĖL MAITINIMOSI IŠLAIDŲ PINIGINĖS KOMPENSACIJOS DYDŽIO NUSTATYMO IR MOKĖJIMO KARIAMS ir karo prievolininkams, NEAPRŪPINAMIEMS MAISTU“ PAKEITIMO

2016 m. rugpjūčio 11 d. Nr. 813
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2000 m. rugsėjo 29 d. nutarimą Nr. 1181 „Dėl maitinimosi išlaidų piniginės kompensacijos dydžio nustatymo ir mokėjimo kariams ir karo prievolininkams, neaprūpinamiems maistu“:

1.1. Pakeisti preambulę ir ją išdėstyti taip:

„Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 63 straipsnio 7, 8 ir 9 dalimis ir Lietuvos Respublikos karo prievolės įstatymo 39 straipsnio 3 dalimi, Lietuvos Respublikos Vyriausybė nutaria:“.

1.2. Pakeisti 1.2 papunktį ir jį išdėstyti taip:

„1.2. Vienos paros maitinimosi išlaidų piniginė kompensacija kariui ir karo prievolininkui, iki jis įstatymo nustatyta tvarka įgyja kario statusą, neaprūpinamam maistu, – 6 eurai.“

2. Šis nutarimas įsigalioja 2017 m. sausio 1 dieną.

Ministras Pirmininkas	Algirdas Butkevičius

Krašto apsaugos ministras	Juozas Olekas